cyanic-selkie/wikianc huggingface dataset:
Per Nielsen
Per Jr. Nielsen (født 1957 el.1956) er en dansk produsent, manuskriptforfatter og musiker. Han har vært sanger i gruppen Bus-Stop og skrevet flere tekster til melodier som har blitt fremført av andre artister.
I 2002 ble han utnevnt til filmkonsulent i det svenske filminstituttet.
Nielsen har skrevet teksten til «Danse i måneskin» som er tatt opp i Danmarks kulturkanon under populærmusikk.
Serebrjannyje golovy
Serebrjannyje golovy (originaltittel: Серебряные головы) er en russisk film fra 1998, regissert av Jevgenij Jufit.
Handling
Historien følger en gruppe vitenskapsfolk som forsøker å krysse et menneske med et tre, og en spesialenhet blir sendt ut for å jakte på de zombie-lignende mutantene som ble funnet opp i et tidligere, mislykket vitenskapelig eksperiment
Hans Stordahl
Han ble fagorganisert i 1909, og var medlem i Arbeiderpartiet fra 1924. I 1926 ble han valgt inn i bystyret. Han satt i formannsskapet fra 1929 og ble ordfører i 1935.
Jordens tilstand
Jordens tilstand, originalspråk engelsk: The State of the World er en bok publisert årlig sinden 1984 av Worldwatch Institute. Serien forsøker å identifisere jordens mest signifikante miljøutfordringer. Utgavene fra 1998 til 2003 er tilgjengelige som gratis (PDF) nedlasting fra Worldwatch website.
Falk Balzer
Falk Balzer (født 14. desember 1973 i Leipzig) er en tidligere tysk hekkeløper som vant sølv i EM i 1998 i Budapest i Ungarn. 13. desember 1998 vant han IAAF World Cup i Johannesburg på tiden 13.10 sekunder, som også er hans personlige rekord.
I 2001 ble han utestengt i to år for bruk av nandrolon.
Han er sønn av hekkeløper Karin Balzer, som vant 80 meter hekk for DDR i OL i 1964.
Luftfartsverket (Sverige)
Luftfartsverket (LFV) er en svensk forvaltningsbedrift som leverer lufttrafikktjeneste til sivil og militær luftfart i Sverige. LFV er underlagt Näringsdepartementet og har omkring 1 200 ansatte.
LFV leverer lufttrafikktjeneste ved 24 kontrolltårn og to kontrollsentraler. LFV omsetter for omkring 2,6 milliarder kroner og har hovedkontor i Norrköping.
Gang Du-tae
Gang Du-tae (født 31. juli 1958, død 	26. mars 1991) var en sørkoreansk volleyballspiller.
Han representerte Sør-Korea under Sommer-OL 1984 i Los Angeles, hvor han ble nummer 5.
Mark Johnston
Mark Johnston (født 31. august 1979) er en canadisk svømmer.
Han representerte Canada under Sommer-OL 2004 i Athen, der han ble utslått i forsøksheatet på 400 meter fri.
Lierse SK
Koninklijke Lierse Sportkring, forkortet til Lierse S.K. er en belgisk fotballklubb som kommer fra byen Lier. Lierse S.K. var i den øverste belgiske divisjonen (Jupilerligaen) fra 1988–89, men rykket ned til 2. divisjonen etter 2006-sesongen. Kjetil Rekdal, tidligere spiller for Lierse, var trener for klubben fra høsten 2006 og ut sesongen.
Tuvalsk
Tuvalsk (Te Gagana Tuuvalu) er et polynesisk språk. Det er offisielt språk på Tuvalu, hvor det snakkes av rundt 10 000 mennesker, og snakkes også av ytterligere rundt 3 000 mennesker på Fiji, Kiribati, Nauru og New Zealand.
Dorisk skala
Dorisk skala er en modal skala (kirketoneart) som brukes innen musikk. Hvis et verk, et stykke, en låt, en sang etc. går i dorisk med D som grunntone, sier vi at stykket/verket/låta/sangen har tonearten D-dorisk. Hvis man skal spille en dorisk skala på pianoet, kan man spille på bare de hvite tangentene fra tonen D til neste D oktaven over eller under.
Tuvalsk
Tuvalsk har fem vokalfonemer og ti eller elleve konsonantfonemer (avhengig av dialekta). Alle fonemene forekommer som enten korte eller lange, og dette skillet er kontrastivt.
Dorisk skala
Oppbygning
Det som er spesielt for dorisk er at den har liten ters, stor sekst og liten septim. Dette gir den et mollpreg, men det som kjennetegner den mest er den store seksten. Tabellen under illustrerer forskjellen på dur, moll og dorisk ved å vise forskjellen i tonetrinn:
Det er ikke kun D som egner seg som grunntone. Alle toner kan brukes som grunntone, men man må følge tonetrinnene. Her er et eksempel på hvilke toner som spilles i andre tonearter:
Aslak Nore
Aslak Fløgstad Nore (født 12. mai 1978) er en norsk forfatter, journalist og forlagsredaktør.
Biografi
Aslak Nore vokste opp i Oslo, som sønn av forfatteren Kjartan Fløgstad og overlege Anne Kathrine Nore. Han avtjente verneplikten i Telemark bataljon og har tjenestegjort i NATO-styrken i Bosnia som geværmann. Han har vært journalist i den norske styrken i Afghanistan og amerikanske styrker i Irak. Nore er utdannet ved Universitetet i Oslo og har hatt Fulbright-stipend på New School for Social Research i New York. Han har dessuten bodd og arbeidet i Guatemala.
Nore har arbeidet som journalist i Klassekampen og vært tilknyttet Samtiden, Prosa, Elle, Ny Tid, VG og Aftenposten som frilansskribent. Nore har også vært dokumentarredaktør i Gyldendal, og er redaktør i Kagge Forlag.
Forfatterskap
Høsten 2007 debuterte Nore med boka Gud er norsk, en fortelling om norske soldater, som kombinerte journalistikk, norsk utenrikspolitisk historie og personlig reiseskildring. og et «elegant og sobert svennestykke fra en skribent med unorske ambisjoner» (Dagbladet, «tre favoritter fra bokhøsten»). Morgenbladet var imidlertid kritiske, og mente Nore blandet rollen som soldat og journalist i en fortelling «på tomgang».
I september 2009 kom boka Ekstremistan ut, hvor Nore mente at «Norge blir mer ekstremt på godt og vondt» på grunn av innvandringen. Boka var gjenstand for debatt i Norge høsten 2009. I forbindelse med lanseringen av boka omtalte Nore seg som sosialdemokrat.
Høsten 2012 utkom spenningsromanen En norsk spion med etterretningsagenten Peter Wessel i hovedrollen. Boken utspiller seg blant annet i Dubai, Afghanistan og Libanon. Nore driver også krimbloggen OP-5 sammen med Asbjørn Slettemark. Sammen skriver de en spalte om Spenning i Aftenpostens helgemagasin A-magasinet.
Spenningsromanen Oslo Noir (2014) skildrer hovedpersonen Peter Wessels oppvekst i Oslo på 1990-tallet med grunnstemning fra hardkokt amerikansk krim og nyere TV-serier.
Han fikk Rivertonprisen for Ulvefellen, 2017
Noomi
Noomi (hebraisk: – Nåʿå̆mî; i eldre oversettelser No’omi) er Ruts svigermor i Ruts bok i Bibelen.
Politikkåret 1776
Fødsler
på Eidsvoll i 1814 ||align=center|50 ||align=center| ||
Dødsfall
under den amerikanske uavhengighetskrigen ||align=center|21 ||align=center|1755 ||
Medbragt
Medbragt er et begrep som stammer fra jussen.
Jevgenij Jufit
Jevgenij Georgijevitsj Jufit (Евге́ний Гео́ргиевич Юфи́т (1961-2016)) var en russisk regissør og manusforfatter.
Isagogikk
Isagogikk, også kalt innledningslære, er en fagdisiplin innenfor teologi. Den omfatter de bibelske skrifters tilblivelseshistorie og litterære art.
Birger Carlsen
Birger Carlsen (født 15. mai 1963) er en norsk jazzmusiker. Fra 2003 til 2011 har han vært direktør for Festspillene i Nord-Norge.
Hans Svane
Hans Svane (født 27. mars 1606, død 26. juli 1668) var professor ved Københavns Universitet fra 1635 og biskop over Sjællands stift fra 1655 til sin død. Han ble utnevnt som erkebiskop i Danmark.
Oppvekst og utdannelse
Hans Svane ble født i Horsens, hvor hans far, Hans Olufsen Riber (død 1615), var borgermester. Moren, Anne (død 1637), var datter av den kongelige historieskriveren Hans Svaning i Ribe
Etter at han gikk på skole i Horsens ble han i 1620 sendt til den kongelige skolen i Sorø. Etter fem års skolegang fikk han forskjellige sykdommer, og da fikk han privatundervisning av sin svoger, Christen Jensen, sogneprest i Vejle. I 1626 begynte han på København Universitet. Hans lærer på universitetet var teologiprofessor Jesper Rasmussen Brochmand.
Hans Svane studerte ikke bare teologi, men også de østerlandske språk, og i 1628 reiste han til Franeker i Friesland, hvor Sixtinus Amama var professor.
Etter to år døde imidlertid professor Amama, og da drog Hans Svane til Wittenberg, hvor han studerte under teologiprofessor Hülsemann. I mai 1631 ble han kalt hjem for å disputere for et kongelig reisestipend. Han bestod prøven og reiste til Leiden, siden krigens ødeleggelser gjorde det umulig å reise til de lutherske universiteter i Tyskland, som stipendiet egentlig var beregnet til.
I 1633 reiste han til Oxford for å studere, men fikk i september 1633 stilling som professor i østerlandske språk ved universitetet. For at han likevel skulle fullføre utdannelsen, drog han først til Paris for å studere arabisk under Gabriel Sionita.
Etter sju års opphold i utlandet kom han i 1635 hjem til Danmark for å begynne professoratet. Han hadde da avlagt offentlig prøve på kunnskap i de semittiske språk. Kort etter tok han også magistergraden. Som en av de yngre professorene fungerte han også i noen år som universitetets notarius eller sekretær.
Den 1. september 1639 giftet han seg med Marie Fuiren, datter til Jørgen Fuiren og Margrethe Fincke. Ved dette ekteskapet ble han både med i det akademiske aristokratiet og han arvet en betydelig formue.
Professor ved det teologiske fakultet 1646
Biskop Brochmand døde i 1652 og Hans Hansen Resen og Laurids Scavenius fungerte begge som biskop i noen få år. Etter dette befalte Frederik III 26. juni 1655 at Roskilde Kapitel skulle kalle sammen alle Sjællands kjøpstadsprester og velge en ny biskop. Valget falt på Svane, og han ble innviet som superintendent i Sjælland stift av biskop Peder Winstrup i Lund.
Det er i denne stillingen Svane har etterlatt seg historiske spor, både som politiker og som geistlig tilsynsmann. Som teolog hørte han til den strengt ortodokse lutherske skolen.
Hans Svane er kjent for sin revisjon av Hans Poulsen Resens bibeloversettelse, kalt «Den Resen-Svaningske Bibel» (1647). Han var også kjent som en god taler, både på latinsk og dansk språk.
Riksdagen i København 1660 og innføring av eneveldet
Den 5. august 1660 gikk det ut en kongelig befaling til landets biskoper å møte i København 8. september for å «fornemme og slutte paa, hvad vi til Fædrelandets Sikkerhed og Bedste agte at lade foregive og proponere».
Svane innkalte prestene i sitt stift til å møte i Roskilde 28. august for å velge utsendinger. De valgte Christen Madsen Tausan og Peder Villadsen. Svane var også med i drøftingene. Resultatet var at en arvelig regjering ble innført.
Adelskapet var naturlig nok svært skuffet over at de mistet makt. Den høytidelige arvehylling 18. oktober markerte slutten på et langt tidsrom i Danmarks forfatningshistorie.
Resultatet av riksdagen i København i 1660 tilskrives mer enn andre biskop Svane. Han var en biskop som passet godt til det absolutte kongeveldet. Lønnen for hans virksomhet i denne saken uteble heller ikke.
Hans Svane som erkebiskop
Tidligere hadde kong Frederik III belønnet Svane med et kanonikat i Roskilde (1658) og gitt ham Ebberød gård og mølle i Birkerød sogn (1659).
Etter riksdagen vanket det flere gaver: Han fikk en større pengesum og en karet (et kjøretøy som ingen dansk biskop hadde sett maken til), Svendstrup hovedgård og gods ved Ringsted. Han ble også utnevnt til kongelig råd, medlem av Statskollegiet og assessor i Høyesterett. Tittelen som erkebiskop fikk Svane i 1655. Ti år seinere (1665) ble han utnevnt til president i det akademiske konsistorium, en stilling som ingen før eller siden har hatt.
Puerto Rico under Sommer-OL 1992
Puerto Rico under Sommer-OL 1992. Syttien sportsutøvere, sekstifem menn og seks kvinner fra Puerto Rico deltok i tolv sporter under Sommer-OL 1992 i Barcelona. De vant ikke noen medaljer.
Hans Svane
Hans Svane som erkebiskop
Da Svane i 1661 fulgte Prins Christian på hans hyllingsreise til Norge, fikk han anledning til å kjøpe godset Bro eller Broland i Sunnfjord i Bergens stift, senere kalt Svanø.
Svane var nå blitt en stormann. Universitetets professorer fikk også merke dette, for han forlangte at det skulle tas hensyn til hans person, noe man ikke var vant til.
Det at Svane både var medlem av Statskollegiet og Høyesterett, førte til at han ikke fikk tid til å ivareta arbeidet med kirkelig tilsyn.
Svanes siste år
Selv om Svane i sine siste år hadde noen sykdomsanfall, satt han likevel i høyesterett dagen før sin død. Da budskapet om hans bortgang (26. juli 1668) nådde Odense, sa professor Jacob Bircherod: Jeg måtte nok tænke, at Manden ikke skulle leve længe; thi den sidste Gang, for fem Uger siden, jeg besøgte ham i København, var han så ydmyg, fryndlig og beleven, som jeg aldrig havde set ham før at være.
Svane ble 62 år gammel. Hans datter, Søster Svane, ble i andre ekteskap gift med dr. Hans Bagger, Sjællands biskop 1675–1693.
Elisabeth Bille
Elisabeth Bille (født 12. mai 1572 på Lyngsgaard, død 28. september 1633 på Gammel Kjøgegaard) var en dansk adelsdame.
Trekkfugl
Trekkfugler er en ikke-systematisk gruppe med fugler som årlig fugletrekk mellom hekkeplassene på høye breddegrader og overvintringsplassene på lavere breddegrader. Noen arter krysser også ekvator under trekket. Med trekkfuglene følger det også både utøy og smitte, som for eksempel flåtter og virus. Motsatsen til en trekkfugl er en standfugl.
Elisabeth Bille
Hun var datter av Jens Bille til Lyngsgaard, og sto familien Brahe nær, fordi hun i noen år ble oppdratt i Beate Clausdatter Billes hus på Knudstrup i Skåne. Hun og søsteren Birgitte hang ved sine berømte søskenbarn Tycho og Sophie Brahe selv lenge etter at disse var blitt forlatt av deres øvrige slekt.
Søsteren og Elisabeth hadde også et opphold hos svogeren Eiler Brockenhuus, som var kjent for sine kalenderopptegnelser. Etter dennes død tok Elisabeth opphold på Gammel Kjøgegaard, som hun hadde arvet etter foreldrene. Her levet hun så i en menneskealder sammen med søsteren Birgitte, hvor hun førte en langvarig eiendomskrangel med Køge by. Hun døde 28. september 1633 på sin gård, og ble begravet i Højelse kirke ved Lille Skensved.
Trekkfugl
Formasjonsflukt
Når fugler skal fly langt, som under vår- og høsttrekkene, samler de seg ofte i små og store flokker for å fly i formasjon. Slik formasjonsflyging sparer individene for energi under flukten og gjør dem tryggere mot angrep fra predatorer.
En klassisk formasjon er såkalt V-formasjon eller plogformasjon, der fuglene sprer seg ut i en V-form i luften, for å spare energi gjennom å surfe på trykkbølgen etter fuglen foran seg. En slik plogformasjon kan, om den består av mange nok individer, bestå som én primærformasjon med flere mindre sekundærformasjoner i. Prinsippet med formasjonsflukten er det samme som brettsurfere bruker, når de «rir» bølgene i vannet på et surfebrett. Fuglen som fly først i formasjonen får den største fysiske belastningen. Derfor bytter fuglene på om å fly først. Ungfugler (førstereis trekkfugler) og eldre individer ligger som regel lengre bak i formasjonen. Fuglene søker dessuten oppdrift og gunstige vinder under flukten. Underveis foretar fuglene gjerne flere mellomlandinger, typisk på strategiske steder der de vet de finner mat. Hvor ofte de mellomlander varierer imidlertid mye, både med arten, været og måten de migrerer på. Fugler som trekker i ustrukturerte større og mindre grupper, parvis eller enkeltvis, trenger oftere hvile.
Norges trekkfugler
Norges trekkfugler deles gjerne i kortdistansetrekkere (fugler som normalt overvintrer i vestre del av den palearktiske sone) og langdistansetrekkere (fugler som normalt overvintrer utenfor Vest-Palearktis, ofte såkalte tropikflyttere som overvintrer i tropiske strøk, men også andre).
Listene under (som nødvendigvis ikke er komplette) følger stort sett Miljølare.no og inkluderer kun fastlandspopulasjonene.
Tidvis kan også andre trekkfugler besøke Norge, men det er uvisst om eller i hvilken grad de hekker her. Et eksempel er dobbeltbekkasin (Gallinago media), som ikke lenger hekker i det skandinaviske lavlandet, men er registrert med en begrenset hekkende bestand i fjellene, både i Norge og Sverige.
Henrik Fagerli Rukke
Henrik Fagerli Rukke (født 20. oktober 1996) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Hol Idrettslag. Rukke var en av fire norske skøyteløpere som ble tatt ut til Vinter-OL for ungdom 2012 i Innsbruck.
Innerste
Innerste er en elv i Niedersachsen i Tyskland og en av sideelvene til Leine fra høyre med en lengde på 95 kilometer. Elven har sitt utspring nær Clausthal-Zellerfeld i Harzfjellene. Ved Lautenthal er Innerste demmet opp til en større innsjø, som blir nyttet som feriested og utøvelse av vannport.
Henrik Fagerli Rukke
Karriere
Rukke var en av fire norske skøyteløpere som ble tatt ut til det aller første Vinter-OL for ungdom 2012 i Innsbruck i Østerrike.
Lamprolenis nitida
Lamprolenis nitida er en sommerfugl som tilhører gruppen ringvinger (Satyrinae) i den store familien flikvinger (Nymphalidae).
Henrik Fagerli Rukke
Karriere
Han deltok under junior-VM på skøyter i både Bjugn 2014 og Warszawa 2015.
I sesongen 2014/15 tok han sin første norske sammenlagttittel i sprint junior under mesterskapet i Drammen.
Innerste
Av byer langs elven er Lautenthal, Langelsheim, den sørlige delen av Salzgitter og Hildesheim. Innerste munner ut i Leine ved Sarstedt sør for Hannover.
Henrik Fagerli Rukke
Karriere
Denne sesongen debuterte han i verdenscupen på skøyter under sesongens fjerde stevne i Thialf, Heerenveen hvor han deltok på distansene 500 meter, 1,000 meter, og i lagsprint hvor han gikk sammen med sin eldre bror, Christoffer, og Espen Aarnes Hvammen på samme lag. I sprint-NM for junior så forsvarte han sin mestertittel på hjemmebanen i Hol fra sesongen før.
Fagerli Rukke tok denne sesongen sine første individuelle verdenscuppoeng på siste dags 500 meter i b-gruppa hvor han ble nr. 7 i stevnet i Berlin den 29. januar 2017.
Lamprolenis nitida
Utseende
En middelsstor, brun sommerfugl. Forvingens ytterkant er en tanke innbuktet. Undersiden er mørkbrun med en stor, oransje-kantet øyeflekk ved spissen av forvingen og to store øyeflekker på bakvingen. Oversiden er tilsynelatende ensfarget brun, men hos hannen finnes det to ulike typer overflatestrukturer på skjellene som gir opphav til to forskjellige strukturfarger, avhengig av hvilken vinkel man ser sommerfuglen fra.
Henrik Fagerli Rukke
Karriere
Han var sammen med Håvard Holmefjord Lorentzen og Bjørn Magnussen med å vinne sammenlagtkonkurransen i lagsprint i verdenscupen foran Russland og Canada.
Fagerli Rukke var del av landslaget i lagsprint som ble nummer 2 sammenlagt i verdenscupen 2018/19, sammen med Håvard Holmefjord Lorentzen, Bjørn Magnussen og Johann Jørgen Sæves. Han vant bronsemedalje sammenlagt under sprint-EM 2019, etter å ha blitt nr. 2 på den første 500-meteren og holdt stillingen i sammendraget deretter.
Lamprolenis nitida
Levevis
Arten lever rundt lysninger i skog opptil 1500 meter over havet. Larvene utvikler seg på bambus.
Henrik Fagerli Rukke
Familie
Henrik har også en eldre bror, Christoffer Fagerli Rukke som går på skøyter, og hans far er lokalpolitikeren Petter Rukke som også er varamedlem i Norges Skøyteforbund.
Personlige rekorder i hurtigløp på skøyter
Oppdatert 10. jan 2019.
Hassanal Bolkiah
Hassanal Bolkiah Muizzaddin Waddaulah (født 15. juli 1946 i Bandar Seri Begawan i Brunei) er den regjerende sultan av Brunei. I tillegg til å være sultan er han også statsminister, finansminister og forsvarsminister.
Henrik Fagerli Rukke
Internasjonale mesterskap
Olympiske leker (Vinter) deltatt i ett OL ved to konkurranser.
Hassanal Bolkiah
Han ble sultan 5. oktober 1967 da faren, sultan Omar Ali Saifuddien III, abdiserte frivillig. Han ble kronet 1. august 1968.
Henrik Fagerli Rukke
Internasjonale mesterskap
Sprint-VM på skøyter (deltatt 1 gang)
Hassanal Bolkiah
Han er en av verdens rikeste menn, og er kjent for sin store samling av sportsbiler. Bolkiah har utpekt sin fødselsdag den 15. juli som landets nasjonaldag.
Henrik Fagerli Rukke
Internasjonale mesterskap
EM på skøyter deltatt i 2 EM ved 4 konkurranser.
Hassanal Bolkiah
Bilsamlingen
Sultanen eier over 7 000 biler verdt over 5 milliarder dollar. Den 20. juni 2009 rapporterte Daily Mirror at sultanen hadde 604 Rolls-Royceer, 574 Mercedes-Benzer, 452 Ferrarier, 382 Bentleyer, 209 BMWer, 179 Jaguarer, 134 Koenigsegger, 21 Lamborghinier, 11 Aston Martiner, og 1 SSC, som betyr Shelby SuperCar.
Brem-sur-Mer
Brem-sur-Mer er en kommune i departementet Vendée i regionen Pays de la Loire vest i Frankrike.
Befolkningsutvikling
Antall innbyggere i kommunen Brem-sur-Mer
Inge Bartnes
Inge Bartnes (født 24. januar 1970 i Steinkjer) er en norsk politiker (Sp) og kommunikasjonsdirektør.
Han vokste opp på slektsgården Øvre Bartnes i Beitstad, i en politisk interessert familie. Han er sønn av ordfører og fylkesordfører Erik Bartnes og hustru Liv Astrid Kyseth, bror av statssekretær Lars Erik Bartnes og sønnesønn av stortingsrepresentant Inge Einarsen Bartnes.
Bartnes var medlem av Senterungdommens sentralstyre 1990–1996 og leder 1994–1996, politisk rådgiver for statsrådene Ragnhild Queseth Haarstad og Odd Roger Enoksen i Kommunal- og regionaldepartementet 1998–2000 samt statssekretær under statsråd Åslaug Haga i samme departement 2005–2007.
Bartnes var direktør i PR-byrået Burson-Marsteller 2000–2004. Siden 2004 har han vært kommunikasjonsdirektør i Nord-Trøndelag Elektrisitetsverk (NTE) i Steinkjer.
Han har hovedfag i statsvitenskap fra Universitetet i Oslo.
Lamprolenis nitida
Utbredelse
Arten er utbredt i Ny-Guinea.
Henrik Fagerli Rukke
Internasjonale mesterskap
Junior-VM på skøyter deltatt i 3 VM ved 9 konkurranser.
Zhonghua dazangjing
Zhōnghuá dàzángjīng (pinyin; tradisjonell kinesisk: 中華大藏經) er en skriftsamling som er en del av den kinesiske buddhistiske kanon. Den består av 106 bind. De 90 første bindene inneholder 1771 tekster.
Denne artikkelen er en liste over tekster som ikke er til stede i tekstsamlingene Tripitaka Koreana, Taishō Shinshū Daizokyō og Dainippon Zokuzōkyō.
Henrik Fagerli Rukke
Internasjonale mesterskap
Vinter-OL for ungdom deltatt i ett ungdoms-OL ved tre konkurranser.
Sammenlagt i Verdenscupen
Sort-markert rubrikk = ikke avholdt konkurranser for sesongen.
Islay
Islay (skotsk-gælisk: Ìle) er den aller sørligste av øyene i Indre Hebridene i Skottland. Poetisk kjent som «Dronningen av Hebridene» ligger Islay i Argyll rett sørvest for Jura og rundt 40 km nord for kysten av Irland. Øyas hovedstad er landsbyen Bowmore (860 innbyggere) hvor den særegne runde sognekirken Kilarrow og et destilleri er lokalisert. Øyas hovedhavn er Port Ellen (810 innbyggere).
Talvisota: Icy Hell
Talvisota: Icy Hell (på russisk: Talvisota: Ледяной ад) er et sanntidsstrategispill til PC basert på begivenhetene fra vinterkrigen mellom Finland og Sovjetunionen fra 1939 til 1940. Spillet ble utviklet av Blitzfront Game Studio og utgitt i 2007 i Samveldet av uavhengige stater og i 2008 i Finland.
Islay
Islay er den femte største skotske øya og den åttende største øya rundt Storbritannia med et totalt areal på bortimot 620 km. Det er rikelig med spor etter forhistorisk bosetning på Islay og den første skriftlige referansen kan ha kommet på 100-tallet e.Kr. Øya ble en del av det gælisk kongedømmet Dál Riata i tidlig middelalder før det ble absorbert i det norrøne Man og øyene.
Talvisota: Icy Hell
Oppbygning
I Talvisota: Icy Hell lar spilleren velge mellom to forskjellige kampanjer: Finland og Sovjetunionen. Hver kampanje gjenskaper kronologisk vinterkrigens gang fra 30. november 1939 til 13. mars 1940.
Islay
Den senere middelalderperioden markerte et «kulturelt høydepunkt» med overføringen av Hebridene til kongeriket Skottland og framkomsten av klan MacDonalds herredømme over øyene (Lord of the Isles), opprinnelig sentrert i Finlaggan. I løpet av 1600-tallet ble herredømmet til klan MacDonald svekket, men bedringer i jordbruket og bedre transport førte til en befolkningsøkning som toppet seg på midten av 1800-tallet. Det ble fulgt med en betydelig tvangsflytting og nedgang i befolkning.
I dag har øya over 3000 innbyggere og den fremste sysselsettingen er jordbruk, produksjon av maltwhisky og turisme. Islay er en av fem lokaliseringer og regioner i Skottland for destillering av whisky hvor dets identitet er beskyttet juridisk. Øya har en lang historie med religiøs andektighet og skotsk-gælisk er snakket av rundt en fjerdedel av befolkningen. Dets landskap har blitt hyllet via ulike kunstformer og det er en voksende interesse for fornybar energi som bølgekraft. Det er mange fuglearter som bosetter seg på Islay, blant annet vinterpopulasjonen fra Grønland av tundragås og hvitkinngås, og er derfor et populært mål for fugletittere året rundt. Øya er særlig kjent for å ha en liten bestand av den sterkt truede arten alpekråke. Klimaet er mildt og forbedret av Golfstrømmen.
Talvisota: Icy Hell
Oppbygning
I den sovjetiske kampanjen (bestående av syv oppdrag delt i tre kapitler) følger spilleren den første fasen av den sovjetiske invasjonen av Finland og den første offensiven mot Mannerheimlinjen, til slagene nord for Ladoga-sjøen og slaget ved Suomussalmi til storoffensiven i februar-mars 1940 på det karelske neset i sluttfasen av krigen.
Ettersom spillet er basert på Enigna-motoren er spillbarheten ganske lik Blitzkrieg-serien (og tidligere versjoner av spillet, blant annet demoen, var designet som en tilleggspakke), men noen elementer fra Blitzkrieg-serien som at lastebiler kan erstatte drepte soldater og at ødelagte kjøretøy og kratere forsvinner med tiden er fjernet fra spillet, med formålet å øke spillets realisme.
Islay
Stedsnavnet
Islay ble sannsynligvis nedtegnet av Klaudios Ptolemaios som Epidion, [16] bruken av «p» antyder et brittonsk eller piktisk stammenavn. På 600-tallet refererte Adomnán til øya som Ilea og navnet forekommer i tidlige irske opptegnelser som Ile og som Íl på norrønt. Roten er ikke gælisk og av ukjent opprinnelse.
Talvisota: Icy Hell
Enheter
Spillet introduserer spilleren med over 72 nye eller modifiserte enheter (som inkluderer stridsvogner, panserbiler, infanteri, artilleri og luftvåpen). De mest bemerkelsesverdige blant de nye enhetene er finske soldater på ski, stridsvogner som Vickers 6-ton, T-28, flere varianter av T-26 og BT-serien, bombefly som SB-2 og Bristol Blenheim og jagerfly som Fokker D.XXI og Polikarpov I-16. Bemerkelsesverdig er også bruken av det historiske finske nasjonalitetsmerket (hakekorset) på militærfly og kjøretøy mellom 1918 til 1944.
Islay
Stedsnavnet
På kart fra 600-tallet vises skrivemåten som Yla eller Ila, en form som fortsatt brukes i navnet til whiskyen Caol Ila. Poetisk er Islay kjent som Banrìgh Innse Gall, eller Banrìgh nan Eilean, vanligvis oversatt som «Dronningen av Hebridene» og Eilean uaine Ìle – «den grønne øya Islay». En innfødt av Islay kalles en Ìleach, [ˈiːləx].
Talvisota: Icy Hell
Enheter
Ved siden av de nye enhetene er det også et antall nye bygninger og andre gjenstander laget spesielt for det finske landskapet, og Viborg slott (på finsk: Viipurin linna, på svensk: Viborgs fästning) er også inkludert i spillet.
Islay
Stedsnavnet
Før-norrøne navn er nesten total utslettet og nåværende stedsnavn på øya er en blanding av norrøn og senere gælisk og engelsk påvirkning. Port Askaig er fra norrøne ask-vík og den vanlige endelsen -bus er fra norrøne bólstaðr i betydning «gård».
Gæliske navn, eller deres anglifiserte versjoner som Ardnave Point, fra Àird an Naoimh, «Helgenens høyde» er svært vanlige.
Flere av landsbyene ble utviklet på 1700- og 1800-tallet og som et resultat har engelsk hatt en sterk innflytelse på stedsnavnene. Port Charlotte ble for eksempel oppkalt etter Lady Charlotte Campbell, datter av 5. hertug av Argyll, og hustru av øyas daværende eier, oberst John Campbell (1770–1809) av Shawfield og Islay.
Forhistorie
De eldste nybyggerne på Islay var nomadiske jegere og samlere som kan ha ankommet først i løpet av den mesolittiske perioden etter tilbaketrekningen av iskappene fra pleistocenepoken. En pilspiss av flint, som ble funnet på et felt nær Bridgend i 1993 og stammer fra 10 800 f.Kr., er blant de eldste bevisene på menneskelig tilstedeværelse som er funnet så langt i Skottland. Steinredskaper fra Ahrensburgkulturen har blitt avdekket ved Rubha Port an t-Seilich nær Port Askaig, det ble oppdaget av en tilfeldighet i forbindelse med å fôre griser skogsområde i 2015. Steinredskaper stammer sannsynligvis fra en sommerleir brukt av jegere som reiste rundt kysten i små båter. Mesolittiske funn har blitt datert til 7000 f.Kr. ved bruk av karbondatering av skjell og rusk fra kjøkkenmøddinger. Ved yngre steinalder (neolittisk tid)var bosetningene blitt mer permanente, som muliggjorde bygging av flere fellesmonumenter.
Den mest spektakulære forhistoriske strukturen på øya er Dun Nosebridge. Denne festningen på 375 km2 fra jernalderen har en fremtredende fjellknaus og har imponerende utsikt over det omkringliggende landskapet. Navnets opprinnelse er sannsynligvis en blanding av gælisk og norrønt: Dun er gælisk for festning og knaus-borg i det siste betyr «festningen på klippen». Det er ingen bevis for at Islay noen gang var underlagt romersk militær kontroll, selv om et lite antall funn som en mynt og en brosje fra 200-tallet e.Kr. antyder koblinger av noe slag med den periodiske romerske tilstedeværelsen på fastlandet. Ruinene av en broch (rundhus) ved Dùn Bhoraraic sørøst for Ballygrant og restene av en rekke atlantiske rundhus indikerer påvirkningen fra Nord-Skottland, hvor disse byggeformene har sin opprinnelse. Det er også forskjellige crannóger (spissformet trehus på påler i vann) på Islay, inkludert steder i Loch Ardnave, Loch Ballygrant og Loch Allallaidh i sørøst hvor en steinbro som fører ut til to tilstøtende øyer er synlig under vannoverflaten.
Tramteatret
Tramteatret var ei norsk, politisk radikal teatergruppe som var aktive på 1970- og 1980-tallet. Gruppa ble stiftet 15. juni 1976 på initiativ av Liv Aakvik, etter at ei kjerne gikk ut av Studentersamfunnets Teater på Chateau Neuf i Oslo. Tramteateret ble nedlagt i 1986, men har senere gjenoppstått i forbindelse med konsertturnéer.
Islay
Whisky
Islay er en av fem lokaliteter for destillering av whisky og regioner i Skottland hvis identitet er beskyttet ved lov. Det er ni aktive destillerier og ett inaktivt, og planer om å begynne byggingen den ellevte. Denne industrien er øyas nest største arbeidsgiver etter landbruket. De på den sørlige delen av øya produserer malt med en veldig sterk torvsmak, ansett for å være den mest intense smaken av alle whiskyer. Islay-whiskyer kjennetegnes ved en sterk røyksmak. Fra øst til vest er de Ardbeg, Lagavulin, og Laphroaig,, Bruichladdich og Kilchoman. På den nordlige delen av øya produseres Bowmore, Bunnahabhain, Caol Ila, Bunnahabhain og Ardnahoe, som er vesentlig lettere på smak. Kilchoman åpnet i 2005 mot vestkysten av Rinns.
Tramteatret
Tramteatrets dramatiker var Terje Nordby, som skrev etter innspill fra resten av teatergruppa. Musikken ble skrevet av Arne Garvang, fra 1979 også av Anders Rogg. I løpet av de ti årene Tramteatret eksisterte produserte de ti LP-plater, sju helaftens revyer, fire TV-serier, 20 radioprogram og 200 konserter og turneer. TV-seriene om Pelle Parafins Bøljeband ble populære blant barn og ungdom gjennom ungdomsserien Halvsju på NRK. Blant gruppas mest kjente sanger er Back to the 80's, Det enkleste er pistol og Naken greve jager neger med øks. Tramteatret har blitt parodiert i humorprogrammet Torsdag kveld fra Nydalen på TV 2 da omtalt som Rammteateret. I 2011 produserte P2s Radiodokumentaren et tre kvarters program om Tramteatret, som igjen førte til en one-off konsert på Chateau Neuf i mars dette året. I 2016 ble utstillingen TRAMTEATRET 40 ÅR åpnet i Oslo Bymuseum. I den forbindelse avholdt teatret sin aller siste konsert, utendørs, på museets område i Frognerparken i juni 2016.
Islay
Whisky
Den eldste registreringen av et lovlig destilleri på øya refererer til Bowmore i 1779 og på en gang var det opptil 23 destillerier i drift. For eksempel opererte Port Charlotte-destilleriet fra 1829 til 1929 og Port Ellen-destilleriet er også stengt selv om det fortsatt er i virksomhet som et maltverk. I mars 2007 kunngjorde Bruichladdich at de ville gjenåpne Port Charlotte-destilleriet ved å bruke utstyr fra Inverleven-destilleriet.
Generelt er whiskyene fra denne øya kjent for «stikkende torvaktige, røykaktige og oljeaktige smaker, med bare et snev av salt sjøluft og tang» på grunn av bruken av torv og det maritime klimaet, ifølge en rapport. Øyas egen nettsted er mer spesifikk. Destillerier i sør lager whisky som er «middels fyldig ... mettet med torv-røyk, saltlake og jod» ettersom de bruker malt som er tung med torv samt torvholdig vann. Whisky fra nordområdet er mildere fordi den er laget ved bruk av kildevann for en «lettere smak, moseaktig (i stedet for torv), med litt tang, noen nøtter ...» karakteristikk.
Katja Beer
Katja Beer (født 10. oktober 1976 i Dohna ved Dresden) er en tysk tidligere skiskytter. Hun deltok for Tyskland under Vinter-OL 1998 i Nagano.
Hun ble kjent med skiskyting gjennom faren Manfred Beer, tidligere verdensmester i skiskyting. Hennes fremste mesterskapsplassering er en sjetteplass fra VM 2003.
Beer vant ett individuelt renn i verdenscupen, i Östersund i sesongen 2002/2003.
Allround-NM på skøyter 1985 for herrer
Allround-NM på skøyter 1985 for herrer ble avholdt 12. og 13. januar 1985 på Leangen kunstisbane i Trondheim. Teknisk arrangør var Trondhjems Skøiteklub.
Norgesmester ble Rolf Falk-Larssen, Trondhjems SK.
Ole Kolterud
Ole Andreas Kolterud (født 1. mai 1903 i Nordre Land, død 6. desember 1974 i Hønefoss) var en norsk kombinertløper. Han representerte Nordre Land Idrettslag.
Kolterud vant NM i kombinert i 1927, og deltok under vinter-OL for Norge i 1928 i St. Moritz med 8.-plass i kombinertrennet. Sverre Kolterud var Ole Kolteruds yngre bror.
D20-system
D20-systemet er et rollespillsystem publisert i 2000 av Wizards of the Coast, opprinnelig utviklet basert på den tredje utgaven av Dungeons & Dragons, med mål om å minske antallet tilgjengelig rollespillsystemer i form av standardisering. Navnet er basert på begrepet «d20» (fra «20-sided dice»), som er tjue-sidede terninger som er grunnlag for mye av mekanismene i spillet.
Mye av systemet er lisensiert under Open Game-lisensen, som gir rollespillutviklere tillatelse til å endre, kopiere og dele noe av innholdet, for det meste spillmekanismer, så lenge det er delt med lik lisens.
Jade (elv)
Jade er en elv i Niedersachsen nordvest i Tyskland med en lengde på 22 kilometer. Elven har sitt utspring nær Oldenburg og munner ut i bukten Jadebusen i Nordsjøen nær byen Varel.
Navnet Jade går igjen ikke bare i bukten Jadebusen, men også nordenfor den rennen som fører gjennom grunnene og ut til Nordsjøen. Denne rennen kalles også Jade, eller mer nøyaktig: Außenjade.
Den etymologiske betydningen av ordet «jade» antas i denne sammenhengen å stamme fra middelalderen, da riade eller riede betydde «bekk».
Kim Maher
Kim Maher (født 5. september 1971) er en amerikansk softballspiller som deltok i de olympiske leker 1996 i Atlanta.
Maher ble olympisk mester i softball under sommer-OL 1996 i Atlanta. Hun var med på det amerikanske laget som vant den første olympiske softballturneringen foran Kina og Australia. USA vant finalen mot Kina med 3–1.
Olemehlia
Levevis
Som andre trebukker lever larvene av de fleste artene i død ved. De voksne billene er oftest nattaktive. Denne arten mangler flygevinger og kan ikke fly.
Utbredelse
Arten er utbredt i Vietnam.
Systematisk inndeling
Navnet Olemehlia ble nesten samtidig også gitt til en fossil bille i familien snyltebiller (Rhipiphoridae) fra baltisk rav, Olemehlia krali Batelka, 2011. Dette navnet er imidlertid noen uker yngre og slekten har derfor byttet navn til Olemehliella.
Jins erobring av Wu
Jìns erobring av Wú (klassisk kinesisk: 晉滅吳之戰; forenklet kinesisk 晋灭吴之战; hanyu pinyin: Jìn Miè Wú Zhī Zhàn) var et militært felttog igangsatt av Jìn-dynastiet mot staten Dong Wu i 279 og 280. Felttoget markerte slutten av de tre rikers tid i Kinas historie da Jìns seier førte til Wús fall og gjenforeningen av Kina under Jìn-dynastiet.
Odeleite-demningen
Odeleite-demningen er en demning i elva Odeleite i det sørlige Portugal, provinsen Faro, Castro Marim kommune..
Demningen er en betong gravitasjonsdam som er 55 meter høy og 347 meter lang. Den brukes til flomkontroll og irrigasjon. Reservoaret kan romme inntil 130 millioner m³ vannmasser.
Eirik André Yndestad
Eirik André Yndestad (født 1. mars 1985) er en norsk fotballspiller. Han spiller til daglig for Tromsø-klubben Tromsdalen UIL. Han spiller mest på midtbanen, men har vist seg å være en ganske anvendelig spiller. Klubbene han har spilt for er Ulfstind, Tromsø IL og Kroken. Eirik Yndestad er lillebror til TILs Hans Åge Yndestad.
Sariola
Sariola er et black/gotisk metal-band fra Rhein-Ruhr, Tyskland.
Bandet ble opprettet i 2005 av E. Konny og Anagnorisis. E.Konny inviterte med seg sangerinne Silenia Tyrvenis. På høsten 2007 sluttet hun i Sariola av personlige grunner og bandet startet letingen etter en ny vokalist. Russiske Loreley Mrs. V. von Rhein ble i 2008 bekreftet som ny vokalist i Sariola. Til våren 2009 kommer hennes første utgivelse med Sariola studioalbumet From The Dismal Sariola.
Julia Pereira de Sousa-Mabileau
Julia Pereira de Sousa-Mabileau (født 20. september 2001 i Quincy-sous-Sénart) er en fransk snøbrettkjører, som representerte Frankrike under Vinter-OL 2018 i Pyeongchang hvor hun tok sølvmedalje i snowboardcross.
Hun tok bronsemedalje i snowboardcross under Junior-VM i snøbrett 2017 i Klinovec, før hun dagen etter ble juniorverdensmester på lag med landskvinnen Manon Petit.
Etter de olympiske vinterlekene i 2018 ble hun utnevnt til ridder av Den nasjonale fortjenstorden.
Under Vinter-OL 2022 i Beijing, ble hun nummer 5.
Cyclommatus modigliani
Cyclommatus modiglianii er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor (hannen 21-36 millimeter lang), lysbrun hjortbille med ganske matt, metallisk glans. Arten er variabel i størrelsen, hos hannen er kjevene forholdsvis større jo større hannen er (allometrisk vekst), men hos denne arten blir de ikke påfallende store. Store hanner har kraftige, noe krumme mandibler, disse har en tann i den ytre delen og er kløvde i spissen. Antennene er ganske lange og tynne, omtrent så lange som hodets bredde. Hodet har ikke skarpe sidekjøler, men litt vage forhøyninger. Dekkvingene er blanke uten synlig punktering. Beina er slanke, for det meste gulbrune. Hunnen er mindre enn hannen, uten forstørrede kjever, rødbrun, i motsetning til hannen er kroppen tydelig punktert. Pronotum har svarte sidestriper.
Levevis
Larvene utvikler seg i råtne trestammer.
Utbredelse
Arten er utbredt på Sumatra.
Dombås Hotell
Dombås Hotel er et hotell på Dombås i Dovre kommune i Innlandet.
Henrik Brustad
Henrik Brustad (1844–1899) var en norsk strongman, som i sin tid gikk for å være verdens største og sterkeste mann. Han var 226 centimeter høy og kunne løfte 500 kilo. Den vennlige kjempen kom fra en fattig husmannsplass på Ytterøy i Nord-Trøndelag. Brustad ble for stor og sterk til at arbeidsgivere ville holde ham med mat og vanlige redskaper, så han begynte i stedet å opptre som strongman på sirkus og freakshows. Ikke minst samarbeidet med P.T. Barnums sirkus gjorde Henrik Brustad kjent for et stort publikum i Europa og Amerika.
Dombås Hotell
På grunnen hvor hotellet ligger, ble det drevet skysstasjon siden 1858. I forbindelse med utbyggingen av Dovrebanen ble hotellet skilt ut som egen eiendom fra gården Søre Dombås. Hotellets hovedbygning ble bygget i årene 1915-1917 og arkitekt var Arnstein Arneberg, selv om navnet "Domaas Hotell" ble brukt siden 1892. Siden ble hotellet utvidet som en forlengelse av det gamle hotellets bakside med da moderne bygninger og flere sengeplasser. Spisesalen og resepsjonen lå i den gamle hovedbygningen.
Henrik Brustad
Tidlige år
Selv om faren slet med grøftegraving og jordarbeid om sommeren og tresking om vinteren, var det alltid lite mat. Allerede som guttunge var Brustad ualminnelig sterk, men hadde ofte ikke noe å spise i frikvarteret på skolen. På skolen syntes andre guttene synd på ham og gav ham noe av sin egen mat.
Dombås Hotell
Hotellet ble i sin tid kjent som et av de flotteste hotellene i hele Gudbrandsdalen, og i 1927 ble det det første hotellet i dalen som hadde innlagt både varmt og kaldt vann på alle rom.
Manfred Beer
Manfred Beer (født 2. desember 1953) er en tidligere tysk skiskytter.
Han var med på ta bronse på stafetten for DDRs lag i OL 1976 i Innsbruck. I tillegg vant han to VM-gull på stafetten, i 1978 i Hochfilzen og 1979 i Ruhpolding.
Manfred Beer er far til skiskytteren Katja Beer.
Dombås Hotell
Lørdag 19. mai 2007 ble det nesten 100-år gamle hotellet tapt i en brann som startet på loftet. Hovedbygget brant ned til grunnen, mens den nye fløyen (nå gamlefløyen) ble stående.
I mars 2014 åpnet hotellet på nytt dørene til et nybygd og moderne hotell. Det nye hotellet ble bygget i oppdalsskifer og tre og ble designet av arkitektfirmaet Madsø Sveen arkitekter, med fokus på miljø, funksjonalitet og lokal tilhørighet. Hotellet ble bygd på grunnen der det gamle hotellet stod.
Frem til brannen var hotellet et Rica hotell. Etter brannen var hotellet et Scandic Partner hotell frem til starten av 2017.
Henrik Brustad
Tidlige år
Etter konfirmasjonsalderen begynte Brustad å vokse kraftig. Det har blitt fortalt at han trengte minst dobbelt så mye mat som et menneske av normal vekst. Klær og sko ble det stadig vanskeligere å skaffe. Han kom ofte til å ødelegge arbeidsredskaper, og han ble etter hvert for stiv og tung til alminnelig arbeid. Mange mente at Brustad var uvøren og lat. Dette førte ham på vandring, men selv utenbygds ble det vanskelig å få arbeid.
Opptredener
Da Brustad var i 20-årene begynte han å reise ut i verden for å vise frem sin styrke for å tjene til livets opphold. Han dro til svært mange steder i Norge, og var dessuten i Sverige, Danmark, Finland, Russland, Tyskland, England og Amerika. I Amerika var han en stund fast ansatt i et sirkus. Dette gjorde at han tjente relativt godt med penger, men han var en godhjertet mann som selv var født i trange kår, og han nølte aldri med å gi penger til de som trengte det mest. Om noen hadde hjulpet ham en gang, husket han alltid å gjengjelde.
De mange turneene var en medvirkende årsak til Brustads tidlige død, siden han frøs mye på føttene som stakk utenfor sengekanten, og slik pådro seg kronisk forkjølelse og brystsmerter. Han fikk også en fysisk knekk under en vektløfting på P.T. Barnums sirkus i Amerika, etter at sirkusdirektøren stilte hardere krav til hva Brustad måtte prestere for hver forestilling. Da vekten stadig kom opp i rundt 500 kilo, ble det for mye, selv for kjempen Brustad. Han døde hjemme på Ytterøy og ble begravet fra Ytterøy kirke.
Brustad var oppvakt og omgjengelig og ble husket for sitt gode humør og store humoristiske sans.
I 1946 reiste Ytterøy Ungdomslag en bauta til ære for Brustad og utgav et minneskrift.
Johann Gottfried Schadow
Johann Gottfried Schadow (født 20. mai 1764 i Berlin, død 27. januar 1850 samme sted) var en prøyssisk grafiker og betydelig billedhugger innenfor den tyske klassisismen.
Hans hovedverker er «Grabmal des Grafen von der Mark» (1790) og kvadrigaen på Brandenburger Tor (1793). Schadow regnes som grunnleggeren av Berliner Bildhauerschule, en kunstretning som innebar realistisk og naturalistisk portrett- og skulpturkunst og som i det 19. århundret vant tilslutning fra ca. 400 billedhuggere. Blant hans elever fantes Christian Friedrich Tieck og Christian Daniel Rauch.
Johann Gottfried Schadow fikk med Anna Augustine Devidels sønnene Rudolf Schadow og Friedrich Wilhelm von Schadow. I ekteskapet med Caroline Henriette Rosenstiel fikk han barna Richard Schadow, Felix Schadow (maler), Lida Schadow og Julius Schadow.
Schadow er gravlagt på Friedhof der Dorotheenstädtischen und Friedrichswerderschen Gemeinden i Berlin.
Ursus
Ursus har flere betydninger:
Sergio Rossi
Sergio Rossi (født 31. juli 1935 i San Mauro Pascoli i regionen Emilia-Romagna i Italia, død 2. april 2020 i Cesena) var en italiensk damesko-designer som grunnla sin egen merkevare.
Biografi
Rossi var sønn av en skomaker, og fikk sin opplæring av ham. I 1951 åpnet han sin første skoforretning. Han lagde også sandaler og solgte dem til badegjester i Rimini og i butikker i Bologna. I 1968 produserte han de første skoene med sitt eget varemerke.
Det tok minst 14 timer å lage hvert par sko; prosessen hadde 120 stadier. De fikk snart ry på seg og ble sett sammen med presentasjoner for Gianni Versace, Azzedine Alaia og Dolce & Gabbana. Han var første gang blitt gjenstand for seriøs interesse i 1960 da regissøren Federico Fellini brukte hans sko til skuespilleren Anita Ekberg i La Dolce Vita.
I mars 2020 donerte Rossi og hans selskap 100.000 euro til Ospedale Luigi Sacco i Milano, som del av moteindustriens felles innsats for bekjempelse av koronaviruspandemien i 2020.
Familie
Rossis sønn Gianvito Rossi skapte sin fottøyskolleksjon i 2006.
Død
Den 2. april 2020 døde Rossi i Cesena på Maurizio Bufalini-sykehuset av covid-19, 84 år gammel.
Liste over Saint Vincent og Grenadinenes generalguvernører
Saint Vincent og Grenadinenes generalguvernør representerer dronning Elizabeth II.
Alexander A. Drabik
Alexander Albert Drabik (født 28. desember 1910, død 28. september 1993) var en amerikansk sersjant som kjempet under andre verdenskrig.
Han var den første amerikanske soldaten som krysset Rhinen i Tyskland. Under kraftig maskingeværild løp han hoppende over Ludendorff-broen i nærheten av Remagen den 7. mars 1945, mens tyskerne desperat prøvde å sprenge broen. Adolf Hitler hadde beordret sine tropper om å ødelegge broen, men hans polske vernepliktige hadde kuttet noen av sikringene, og dette ga tid til Drabik og andre medlemmer av Kompani A, 27. pansrede infanteribataljon og 9. pansrede divisjon til å ta den. Drabik ble tildelt Distinguished Service Cross for sitt heltemot. Marcy Kaptur (D-OH), en representant for USA, har gjentatte ganger sponset lovgivning for å tildele ham Medal of Honor.
Drabik sa senere:
Drabik var sønn av John D. Drabik, en polsk innvandrer som oppfostret 13 barn på en gård nær Holland og Toledo i Ohio. Før sin innrullering jobbet han som slakter i Holland, Ohio. Han utmerket seg tidlig i sin militære karriere da han reddet 120 rekrutter som var blitt borte i ørkenen i California. Drabik ble alvorlig skadet under Ardenneroffensiven. Den 18. august 1945 æret Toledo ham og hans kommandant, generalmajor John W. Leonard, med en parade.
Drabik ble drept i en bilulykke i 1993, på vei til en gjenforening med sin enhet.